Растафари
Растафари е религиозно учение, възникнало в началото на 1930-те години сред бедното чернокожо население на Ямайка и разпространило се и на някои други Антилски острови, както и извън региона.

То почита Хайле Селасие I, тогавашен император на Етиопия, като земно въплъщение на Джа (Бог, от библейското Йехова) и част от Светата Троица.

Началото на растафари е поставено от Маркъс Гарви, публицист и общественик, смятан от последователите си за пророк. В основата му са тълкувания на пророчески текстове в Библията, както и обществените и политически амбиции на чернокожите. В средата на 20 век учението се разпространява и в други страни, главно чрез емиграцията и интереса, предизвикван от реге музиката, която често е свързвана с растафари, а нейният най-популярен представител, Боб Марли, е известен привърженик на учението.

В началото на 21 век привържениците на растафари по света са около 1 милион души, като в Ямайка съставляват около 5–10% от населението.

Източници

Външни препратки 
 RastafarianismScholarly profile at the Religious Movements Homepage (University of Virginia)
 A Sketch of Rastafarian History by Norman Reddington
 Rastafari Actuality
 Rastamentary  – A Documentary Of Rastafarian Culture & Beliefs
 House of Judah Nyabinghi Rastafarian Grounation — John H. Bradley on YouTube
 Remembering Rasta Pioneers: An Interview with Barry Chevannes by Jérémie Kroubo Dagnini for the Journal of Pan African Studies, vol.3, n°4, 2009
 Songs of Freedom  The Rastafari road to Orthodoxy: An interview on the authentic roots of the Rastafari movement and its fulfillment

 
Религия в Етиопия
Религия в Ямайка